គណៈកម្មការប្រឹក្សាយោបល់គម្រោង

គម្រោងភាពជាគូសម្រាប់វិស័យព្រៃឈើ និងជលផលនៅកម្ពុជាដំណាក់កាលទី៣

អង្គារ ៥រោច​ ខែភទ្របទ ឆ្នាំឆ្លូវ ព.ស. ២៥៦៥ ត្រូវនឹង ថ្ងៃទី ២៦ ខែតុលា ឆ្នាំ២០២១

សេចក្តីផ្តើម

គណៈកម្មការប្រឹក្សាយោបល់គម្រោងដើរតួនាទីសំខាន់ក្នុងការផ្តល់យោបល់ និងការណែនាំដល់គម្រោងភាពជាគូសម្រាប់វិស័យព្រៃឈើ និងជលផលនៅកម្ពុជាដំណាក់កាលទី៣ ដើម្បីធានាថា គម្រោងរួមចំណែកដោះស្រាយកិច្ចការអទិភាពដែលមានក្នុងវិស័យសហគមន៍ព្រៃឈើ សហគមន៍នេសាទ និងសហគមន៍តំបន់ការពារធម្មជាតិ ដោយឆ្លើយតបនឹងតម្រូវការរបស់អ្នកពាក់ព័ន្ធទាំងអស់ រួមទាំងសហគមន៍ សង្គមស៊ីវិល និងរដ្ឋាភិបាល។

​ គោលបំណង នៃគម្រោងភាពជាគូសម្រាប់វិស័យព្រៃឈើ និងជលផលនៅកម្ពុជាដំណាក់កាលទី៣​ គឺ “សហគមន៍មូលដ្ឋាន មានលទ្ធភាពពេញលេញក្នុងការ​ ការពារធនធានធម្មជាតិរបស់ពួកគេ តាមរយៈកិច្ចព្រមព្រៀងដែលផ្តល់សិទ្ធគ្រប់គ្រងស្របច្បាប់ដល់ពួកគេ ការទទួលបានហិរញ្ញប្បទានសម្រាប់រៀបចំ និងអនុវត្តផែនការគ្រប់គ្រងសហគមន៍ ដែលនឹងរួមចំណែកបង្កើនជីវភាព និងពង្រឹង ភាពធនរបស់សហគមន៍ទៅនឹងគ្រោះមហន្តរាយធម្មជាតិនានា” ។ ដើម្បីសម្រេសបានគោលបំណងនេះ កម្មវិធីមាន គោលដៅពីរគឺ ១) សហគមន៍គោលដៅមានធនធាន និងសមត្ថភាពដើម្បីអនុវត្តន៍សិទ្ធិស្របច្បាប់របស់ពួកគេក្នុងការ គ្រប់គ្រងធនធានធម្មជាតិប្រកបដោយនិរន្តភាព និងបរិយាប័ន និង ២) បង្កើតបរិយាកាសនយោបាយពីថ្នាក់ជាតិ ដល់ ថ្នាក់មូលដ្ឋាន ដែលជួយលើកកំពស់ការគ្រប់គ្រងធនធានធម្មជាតិដោយសហគមន៍ ដែលជួយអោយសហគមន៍មូលដ្ឋាន និងជនជាតិដើមភាគតិចទទួលបានផលប្រយោជន៍សេដ្ឋកិច្ចពីធនធានធម្មជាតិកាប់តែប្រសើរ។

​ គម្រោងភាពជាគូសម្រាប់វិស័យព្រៃឈើ និងជលផលនៅកម្ពុជាដំណាក់កាលទី៣​ចាប់ផ្តើមពី ខែកក្កដា ឆ្នាំ២០២១​ មក ហើយនឹងបន្តអនុវត្តការងារ​ រហូតដល់ ខែមិថុនា ឆ្នាំ២០២៣ ខាងមុខ។ ទោះបីជាមានភាពប្រឈមពីបញ្ហារីរាលដាលជំងឺកូវីដ១៩ ក្តីក៏គម្រោងនៅបន្តអនុវត្តការងារ និងទទួលបានលទ្ធផលមួយចំនួនដែរ។ ជាងនេះទៀតគម្រោងកំពង់រៀបចំផែនការ ការងារសម្រាប់ឆ្នាំ២០២២​ ខាងមុខនេះ។ ហេតុនេះគម្រោងត្រូវចែករំលែកលទ្ធផលការងារកន្លងមក ដល់ក្រុមប្រឹក្សាយោបល់គម្រោង ក៏ដូចជាស្នើរសុំ អនុសាសន៍លើកិច្ចការអទិភាពដែលគម្រោងគ្រោងនឹងអនុវត្តន៍សម្រាប់ឆ្នាំ២០២២។ ដូចនេះគម្រោងនឹងរៀបចំកិច្ចប្រជុំក្រុមប្រឹក្សាយោបល់គម្រោង នាថ្ងៃទី ២៦ ខែតុលា ឆ្នាំ២០២១ (ពីម៉ោង ០៩.០០ ដល់ ១២.០០ ព្រឹក) ​ខាងមុខនេះ។

គោលបំណង

​ កិច្ចប្រជុំនេះមានគោលបំណងដូចតទៅ៖

* ណែនាំពីតួនាទី និងសមាជិក ក្រុមប្រឹក្សាយោបល់គម្រោង
* ធ្វើបច្ចុប្បន្នភាពលទ្ធផលការងារ និងភាពប្រឈមរបស់គម្រោង ដល់សមាជិកក្រុមប្រឹក្សាយោបល់គម្រោង
* បង្ហាញពីកិច្ចការអទិភាពដែលគម្រោងគ្រោងអនុវត្តន៍ននៅឆ្នាំ២០២២ ព្រមទាំងស្នើរសុំ អនុសាសន៍ពីសមាជិកក្រុមប្រឹក្សាយោបល់លើកិច្ចការអទិភាពទាំងនេះ

កម្មវិធីកិច្ចប្រជុំ

|  |  |  |
| --- | --- | --- |
| **ម៉ោង** | **របៀបវារៈ** | **អ្នកសម្របសម្រួល** |
| ០៨.៣០ – ០៩.០០ | ចុះឈ្មោះសមាជិក សមាជិកាអង្គប្រជុំ | ឌី វុទ្ធារ៉ា |
| ០៩.០០ – ០៩.៣០ | កិច្ចស្វាគមន៍៖   * ណែនាំសមាជិកក្រុមប្រឹក្សាយោបល់គម្រោងដែល ចូលរួមអង្គប្រជុំ * កិច្ចស្វាគមន៍ដោយសហប្រធាន៖ SDC និងរដ្ឋបាលព្រៃឈើ | ហ៊ូ កល្យាណ |
| ០៩.៣០ – ០៩.៤៥ | ពិភាក្សា និងឯកភាពលើរបៀបវារៈនៃកិច្ចប្រជុំ | សហប្រធាន |
| ០៩.៤៥ – ១០.១៥ | **តួនាទី និងសមាជិក ក្រុមប្រឹក្សាយោបល់គម្រោង៖**   * បទបង្ហាញពីតួនាទី សមាជិកភាព និងសកម្មភាព របស់ក្រុមប្រឹក្សាយោបល់គម្រោង ដោយរីខូហ្វ * ពិភាក្សា និងឯកភាពលើ តួនាទី សមាជិកភាព និងសកម្មភាព ដោយសមាជិកក្រុមប្រឹក្សាយោបល់គម្រោង | សហប្រធាន |
| ១០.១៥ – ១០.៤៥ | **វឌ្ឃភាព និងលទ្ធផលការងារគម្រោងឆ្នាំ២០២១៖**   * បទបង្ហាញពីវវឌ្ឍភាព និងភាពប្រឈមនៃការ អនុវត្ត ការងារគម្រោង ពីខែកក្កដា ដល់ខែតុលា ឆ្នាំ២០២១ ដោយប្រធានគម្រោង * ពិភាក្សា និងផ្តល់យោបល់ ដោយសមាជិកក្រុមប្រឹក្សាយោបល់គម្រោងលើលទ្ធផល និងភាពប្រឈមដែលគម្រោងជួបប្រទះ | ហ៊ូ កល្យាណ |
| ១០.៤៥ – ១១.៣០ | **ការងារអទិភាពសម្រាប់គម្រោងនៅឆ្នាំ២០២២៖**   * បទបង្ហាញពីកិច្ចការអទិភាពដែលគម្រោងសម្រាប់ឆ្នាំ២០២២ ដោយប្រធានគម្រោង * ពិភាក្សា និងផ្តល់យោបល់ ដោយសមាជិកក្រុមប្រឹក្សាយោបល់គម្រោងលើកិច្ចការអទិភាពគម្រោង ឆ្នាំ២០២២ | ហ៊ូ កល្យាណ |
| ១១.៣០-១២.០០ | **បូកសរុប និងការងារបន្ទាប់៖**   * បូកសរុបលទ្ធផលកិច្ចពិភាក្សា និងការងារ សំខាន់ ដែលត្រូវធ្វើបន្ត ដោយសហប្រធាន * មតិបិទអង្គប្រជុំ ដោយសហប្រធាន | ហ៊ូ កល្យាណ |

ឯកសារភ្ជាប់៖

1. តួនាទីភារកិច្ចក្រុមប្រឹក្សាយោបល់គម្រោង (កែសម្រួល)
2. ព័ត៌មានសង្ខេបពីគម្រោងភាពជាគូសម្រាប់វិស័យព្រៃឈើ និងជលផលនៅកម្ពុជាដំណាក់កាលទី៣